Anjing pemburu berang-berang

Anjing pemburu berang-berang, anjing berang-berang, atau otterhound ialah satu baka anjing Inggeris. Ia merupakan anjing pemburu bau dan buat masa ini diiktiraf oleh The Kennel Club sebagai Baka Asli Rentan, dengan sekitar 600 ekor individu di seluruh dunia.

Keleluhuran
Otterhound tercatat pertama yang diketahui menyerupai baka semasa berasal dari barat laut England pada separuh pertama abad ke-19 – contohnya, Pemburuan Berang-berang Hawkstone dan Otterhound Squire Lomax. Pada separuh kedua abad ke-19, grifon Perancis disilangkan ke luar, termasuk seperlapan silangan serigala/grifon Vendée daripada Comte de Canteleu di Normandie. Pada awal abad ke-20, grifon Nivernais disilangkan ke dalam baka ini, dan khususnya seekor anjing, Boatman, seekor silangan grifon besar Vendée/anjing pemburu darah, menjadi leluhur untuk beberapa kenel.

Penampilan
Anjing pemburu berang-berang ialah anjing besar berlapis bulu kasar, dan beranggota tubuh lurus. Kepalnya dalam tetapi tidak lebar dengan lapis bulu kasar yang memberinya janggut atau misai semacam. Hidungnya lebar. Matanya terletak dalam-dalam dengan kelopak mata ketiga yang hanya sedikit tertunjuk. Telinganya panjang dan labuh, bergulung ke arah dalam untuk mewujudkan penampilan tirai. Lehernya panjang dan sedikit gelambir diizinkan. Tungkai hadapannya lurus dari siku ke tanah. Pasternanya sedikit melengkung. Tungkai belakangnya cukup berotot dengan paha amat berotot; dalam pendirian normal, tungkai belakangnya dari keting ke tanah adalah serenjang. Kakinya besar, bulat, dan beralas tebal. Ekornya tebal di pangkal dan langsung tidak melingkar ke atas belakang. Lapis bulunya sepanjang , padat, kasar, dan kalis air; kelihatan putus-putus. Ketinggian pada paras bahu ialah  untuk jantan dan  untuk betina.

Anjing pemburu berang-berang pada umumnya berukuran seberat .

Warna bulu
Warna-warna beriktiraf merupakan: berwarna menyeluruh, grizzle, pasir, merah, gandum, dan biru; dengan tanda-tanda putih yang diizinkan pada kesemuanya serta tanda-tanda lemon, biru, atau pied bejar.

Perburuan
Pemburuan berang-berang bertarikh kembali ke awal Zaman Pertengahan, dengan rujukan kepadanya yang ditemukan seawal tahun 1360. Otterhound, walau bagaimanapun, hanya dapat dijejak kembali sebagai baka tersendiri sejauh awal abad ke-18 dan catatan pertama tentang anjing pemburu berang-berang dalam pertunjukan anjing adalah di Leeds pada tahun 1861. Untuk menjadi setara dengan berang-berang, anjing pemburu berang-berang dikatakan memerlukan "keberanian buldog, kekuatan anjing Newfoundland di dalam air, hidung pointer, kebijaksanaan anjing pengutip, stamina anjing pemburu rubah, kesabaran beagle, dan kecerdasan collie".

Pada tahun 1978, oleh sebab penurunan dramatik angka berang-berang, berang-berang ditempatkan dalam senarai spesies terlindung di Britain. Maka, pemburuan berang-berang terhenti. Menjelang tahun 1977, sembilan kawanan anjing pemburu berang-berang berdaftar masih wujud. Beberapa perburuan beralih kepada pemburuan mink atau koypu, tetapi banyak kawanan asli anjing pemburu berang-berang berhenti wujud sama sekali. Anjing kerap diserahkan kepada kawanan anjing pemburu mink yang baru ditubuhkan. Anjing pemburu mink Pembroke dan Carmarthenshire merupakan dua kawanan kini dengan kawanan anjing pemburu berang-berang tulen. Oleh sebab anjing telah dibiakbakakan secara terpilih untuk kebolehan perburuannya, hanya sedikit susur galur yang sesuai untuk pembiakbakaan sebagai haiwan pendamping.

Kesihatan
Tinjauan anggota kelab baka di United Kingdom mendapati jangka hayat sebanyak 10.21 tahun. Tinjauan sama mengenal pasti predisposisi terhadap volvulus pendilatan gastrik dengan 9% daripada jumlah anjing pemburu berang-berang yang menghidap keadaan ini dan 7.4% kematian yang dapat diatributkan kepada keadaan ini.

Baka terancam
Pada tahun 2012, ada anggaran bahawa terdapat sekitar 600 ekor anjing pemburu berang-berang di dunia. Ia dianggap sebagai baka asli terancam di Britain dengan hanya 41 pendaftaran baharu pada tahun 2016. Sebahagian ini adalah kerana anjing pemburu berang-berang tidak pernah banyak, malah juga pada awal abad ke-20, yang merupakan zaman kepopularan sukan pemburuan berang-berang, angka anjing ini masih kecil. Ia berada dalam senarai Baka Asli Rentan sebagaimana yang dikenal pasti oleh The Kennel Club dan banyak usaha sedang dilakukan untuk menyelamatkan baka ini.

Lihat juga
 Senarai baka anjing

Catatan

Rujukan

Bibliografi



Pautan luar


Pemburu Berang-berang, Anjing
Pemburu Berang-berang, Anjing
Pemburu Berang-berang, Anjing
Pemburu Berang-berang, Anjing
Pemburu Berang-berang, Anjing
Kategori:Baka Asli Rentan
Kategori:Pemburuan dengan hound